5. ΑΝΑΓΚ. ΝΟΜΟΣ υπ’ αριθ.1923 της 27/31 Αυγ.1951 Περί κυρώσεως των εν Βρυξέλλαις υπογραφεισών Συμβάσεων α)περί Συμβουλίου Τελωνειακής Συνεργασίας, β)περί ονοματολογίας και γ)περί δασμολογητέας αξίας των εμπορευμάτων, ως και του πρωτοκόλλου του σχετικού με τον Όμιλον Μελετών δια την Ευρωπαϊκήν Τελωνειακήν Ένωσιν. Άρθρον μόνον.-1.Κυρούται αι υπό της Ελλάδος εν Βρυξέλλαις υπογραφείσαι τη 9 Ιαν.1951 τρεις Συμβάσεις α)περί συστάσεως Συμβουλίου Τελωνειακής Συνεργασίας, β)περί ονοματολογίας προς κατάταξιν των εμπορευμάτων εις τα τελωνειακά δασμολόγια και γ)περί ορισμού της δασμολογητέας αξίας των εμπορευμάτων, ως και το πρωτόκολλον το σχετικόν με τον Όμιλον Μελετών δια την Ευρωπαϊκήν Τελωνειακήν Ένωσιν, ων τα κείμενα εν Γαλλικώ και Αγγλικώ πρωτοτύπω, έχοντα ίσην ισχύν, και Ελληνική μεταφράσει, δημοσιευθήσονται εις ίδιον τεύχος της Εφημερίδος Κυβερνήσεως. 2.Τελωνειακόν δασμολόγιον εισαγωγής, καταρτιζόμενον επί τη βάσει της ως άνω συμβάσεως περί ονοματολογίας, και κυρούμενον δια πράξεως του Υπουργικού Συμβουλίου, δημοσιευομένης δια της Εφημερίδος της Κυβερνήσεως, θέλει τεθή εν ισχύϊ, δια της αυτής ή ετέρας πράξεως αυτού εις αντικατάστασιν του ήδη ισχύοντος τοιούτου. Το δασμολόγιον τούτο θα περιλάβη τα εκ της αλλοδαπής εισαγόμενα εμπορεύματα υπό τα εν τη ονοματολογία ταύτα προβλεπόμενα τμήματα, κεφάλαια και κλάσεις, δύναται όμως οιαδήποτε των εμπορευμάτων τούτων να κατονομασθώσι και ειδικώς εν αυτώ, δι’ υποδιαιρέσεως των οικείων κλάσεων εις εδάφια και υπεδάφια. Τα εις το ισχύον τελωνειακόν δασμολόγιον ειδικώς κατονομαζόμενα είδη θα περιληφθώσιν εις το νέον τοιούτον υπό τους δι’ αυτά ισχύοντας μεγίστους και ελαχίστους δασμούς. Τα είδη όμως άτινα δεν κατονομάζονται ειδικώς εν τω δασμολογίω τούτω τω ήδη ισχύοντι, δύνανται να περιληφθώσιν εις το νέον τοιούτων υπό ιδίους δασμούς, οριζομένους μετά σύμφωνον γνώμην της παρά των Υπουργείω Οικονομικών Διαρκούς Επιτροπής Δασμολογίου και Εμπορικών Συμβάσεων (Τμήμα Δασμολογικόν) αναλόγως της αναγκαιότητος και της χρησιμότητος των ειδών τούτων ή και της δασμολογικής επιβαρύνσεως ετέρων παρεμφερών προς αυτά ειδών. Κατά την αυτήν ως άνω διαδικασίαν καθορίζονται και οι δασμοί δια τα είδη άτινα τυχόν κατονομάζονται εις πλείστας κλάσεις του ισχύοντος δασμολογίου εισαγωγής. 3.Οι κατά το ισχύον τελωνειακόν δασμολόγιον δασμοί κατ’ είδος δύνανται εν τω νέω τοιούτω να ορισθώσι κατά την εν τη προηγουμένη παραγράφω διαδικασίαν εις δασμούς κατ’ αξίαν, με κριτήρια την ήδη υφισταμένην δασμολογικήν επιβάρυνσιν των οικείων εμπορευμάτων. Οι ήδη δια τας κλάσεις 159, 160α και 161 προβλεπόμενοι δασμοί κατ’ είδος, δύνανται να ορίζωνται κατά την αυτήν ως ανωτέρω διαδικασίαν εις δασμούς κατ’ αξίαν μέχρι 15% δια τους μεγίστους και 8% δια τους ελαχίστους με κριτήρια έτι ευρύτερα και ανεξαρτήτως της ήδη δι’ αυτά υφισταμένης δασμολογικής επιβαρύνσεως. 4.Η ισχύς των δια του παρόντος κυρουμένων ως άνω Συμβάσεων άρξηται αφ’ ης πληρωθώσιν αι παρ’ εκάστης τούτων οριζόμεναι ειδικαί προϋποθέσεις, υποβληθήσεται δε προς κύρωσιν εις την μέλλουσαν να συνέλθη Βουλήν. 